Referat fra generalforsamlingen i den danske afdeling af den internationale 505 klub.

Ordstyrer: Tom Bøjland

Referant: Mads Christiansen

Indkaldelse til generalforsamlingen var kommet for sent ud, men der var ingen der havde indvendinger mod dette. Den blev erklæret for lovlig.

Formandens beretning:

Resultatet af afstemningen om kulmaster er kommet. De bliver ikke indført i denne omgang.

Der blev givet et referat af det der blev diskuteret til VM. Jan Saugman kom med i et udvalg der har til formål at reformere EuroCup'en. Et oplæg er at den skal bestå af 4 stævner på skiftende lokationer og med en stor sponsor i stil med hvad de har lavet i H-bådskalssen (Red&Green). EuroSport blev foreslået som evt. partner/sponsor.

Fremmødet af danske både til eurocup stævner er for ringe.

Formandens beretning blev godkendt.

Kasserens beretning:

Der blev ikke fremlagt noget regnskab da det lå hjemme på skrivebordet, men hovedtrækkene er at der er ca. kr. 30.000,- på bundlinien. Udgifter og indtægter er i balance, så der er ikke tæret på kassebeholdningen. Grundet problemer med den nuværende bank overvejes det kraftigt at skifte bank.

Der er ikke sendt girokort ud for i år, men de bliver udsendt ummidelbart efter DM. For fremtiden vil de blive udsendt i foråret.

Kasserens beretning blev godkendt.

Fastsættelse af kontingent:

Kontingentet fastholdes på det nuværende niveau, da der er balance i tingene.

Valg af bestyrelse:

Hele bestyrelsen er på valg.

Der var ingen der havde lyst til at afløse Jan som formand, så han tager et år mere på posten.

Ny kasserer er Jon (husk nu de girokort!!!)

Christian vælges som ny kapsejladskoordinator in absentia, og hvis han altså accepterer udfordringen.

Uffe trækker sig som webmaster, da han vil hellige sig 49'er sejladsen. Mads og Mikkel overtager jobbet .

Frank bliver ny P.R. chef

Tillykke med valget til dem alle.

Indkomne forslag:

Ingen

Eventuelt:

Der var bred enighed om at forårets træningsweekend var en god måde at komme i gang efter vinteren, så det vil blive undersøgt om succesen kan gentages til foråret.

Der var en livlig debat om hvordan der kan hverves til klassen, og hvordan vi kan profilere klassen.

Endelig blev der vist billeder fra VM.

Tak for god ro og orden.